Ekonomska škola Mije Mirkovića Rijeka

Srednjoškolsko obrazovanje odraslih

Rijeka, rujan 2019.g.

Školski odbor

**IZVJEŠĆE O RADU SREDNJOŠKOLSKOG OBRAZOVANJA ODRASLIH**

**U PROTEKLOJ ŠKOLSKOJ GODINI 2018./2019.**

Poštovani,

upis u programe srednjoškolske obrazovanja odraslih obavlja se na temelju natječaja za školsku godinu 2019./2020. kojeg je raspisao Školski odbor na prošloj sjednici. Upisi traju tijekom rujna 2019.g. u prostorijama obrazovanja odraslih na četvrtom katu Ekonomske škole, a nastava započinje 21.listopada 2019.godine.

Starih polaznika obrazovanja odraslih koji nastavljaju školovanje upisujući sljedeći razred je 11. Kako upisi u novu školsku godinu još traju podatak o upisanim polaznicima nije konačan.

**NASTAVA:**

Prema Pravilniku o standardima i normativima te načinu i postupku utvrđivanja ispunjenosti uvjeta u ustanovama za obrazovanje odraslih (čl.38.) nastava se izvodi **u obliku konzultativno-instruktivne nastave** te se provodi putem skupnih i individualnih konzultacija. Skupne konzultacije izvode se sa cijelom obrazovnom skupinom i obvezne su za sve polaznike. Broj sati skupnih konzultacija ne može biti manji od 2/3 ukupnog broja sati za nastavu pojedinog predmeta utvrđenog u programu. Preostalu 1/3 čine individualne konzultacije koje je škola dužna organizirati prema potrebi polaznika uz osiguranje didaktičkih izvora znanja za samostalan rad polaznika.

Prema Pravilniku o standardima i normativima te načinu i postupku utvrđivanja ispunjenosti uvjeta u ustanovama za obrazovanje odraslih (čl.30.,31.,32.) broj sati svakog pojedinog nastavnog predmeta programa obrazovanja odraslih ne može biti manji **od 50% od broja nastavnih sati propisanih nastavnim planom za redovito obrazovanje**. Praktična nastava i vježbe izvode se u fondu sati propisanim nastavnim planom za redovito obrazovanje.

Od školske godine 2016./2017. zbog malog broja polaznika organizirana je **kombinirana nastava** prema pojedinoj vrsti nastavnog predmeta. Na taj način su zadovoljeni zahtjevi odvijanja nastave i konzultacija prema Pravilniku o standardima i normativima te načinu i postupku utvrđivanja ispunjenosti uvjeta u ustanovama za obrazovanje odraslih a istovremeno su takvim organiziranjem nastave ostvarene znatne uštede.

S takvom vrstom nastave smo nastavili i u protekloj školskoj godini 2017./2018. Pokazalo se da je takav oblik nastave bio financijski isplativ jer se nisu plaćali satovi koje su profesori bili dužni održati a na koje nije bilo odaziva polaznika. Za polaznike ovakav oblik organiziranja nastave pokazao se kvalitetniji jer su profesori imali više vremena posvetiti se individualnim potrebama polaznika i njihovim specifičnim potrebama te smo imali odlične povratne informacije od strane polaznika.

U **školskoj godini 2018./2019.** upisano je 10 novih polaznika. Novih i starih polaznika koji nastavljaju školovanje bilo je ukupno 21, od čega:

* 3 ekonomist,
* 11 komercijalista,
* 3 poslovnih tajnika
* 4 upravnih referenata.

Polaznici su smješteni u 4 razredna odjeljenja. U školi je bilo zaposleno 27 nastavnika i voditeljica za srednjoškolsko obrazovanje odraslih.

Dio polaznika je tijekom godine odustao od školovanja iz različitih razloga (sportskih obveza, obiteljskih razloga, zdravstvenih razloga te pogoršane financijske situacije).

Polaznicima koji nisu podmirili dospjela potraživanja za školarinu poslane su opomene a nakon tri poslane opomene predlaže se otpis nenaplaćenih potraživanja.

DOSADAŠNJI POLAZNICI SREDNJOŠKOLSKOG OBRAZOVANJA ODRASLIH KOJI NASTAVLJAJU ŠKOLOVANJE U ŠK/GOD 2019./2020.

1. Alan Čirjak (760)

Poslovni tajnik – 4.razred

1. Matej Vuk (781)

Komercijalist – 4.razred

1. Karlo Malnar (785)

Ekonomist – 3.razred

1. Ozren Milaković (794)

Komercijalist – 4.razred

1. Mira Macilić (795)

Upravni referent – prekvalifikacija

1. Jana Suša (797)

Komercijalist – 3.razred

1. Mateo ,Merčnik (798)

Komercijalist – 4.razred

1. Ivan Lozić (799)

Komercijalist – 4.razred

1. Valerija Varenica (801)

Komercijalist – 4.razred

1. Donat Tomljanović (804)

Poslovni tajnik – 2.razred

1. Suzana Kodelja (805)

Upravni referent – 3.razred

**KADROVI:**

U protekloj školskoj godini 2018./2019. u Srednjoškolskom obrazovanju odraslih bilo je zaposleno 26 nastavnika i voditeljica za srednjoškolsko obrazovanje odraslih (ukupno 27 zaposlenih).

U školskoj godini 2019./2020. broj profesora zaposlenih u obrazovanju odraslih neće se mijenjati. Ove godine smanjen je broj profesora zaposlenih na ugovor o djelu te sada imam na ugovor o djelu zaposlenu samo profesoricu iz Talijanskog jezika dok su ostali profesori u Srednjoškolskom obrazovanju odraslih zaposleni i u redovnoj nastavi.

|  |  |
| --- | --- |
| **IME I PREZIME NASTAVNIKA** | **NASTAVNI**  **PREDMET** |
| Marijana LukendaBlasich,  dipl.iur. | -voditeljica obrazovanja odraslih |
| Nataša Jokić Nastasić,  prof. hrvatskog jezika i književnosti | Hrvatski jezik  Hrvatski poslovni jezik  Komunikacijsko-prezentacijske vještine  Kompjuterska daktilografija |
| Vesna Šafar,  prof.engleskog i njemačkog jezika | Engleski jezik  Njemački jezik |
| Dorotea Vidaković,  prof. talijanskog jezika | Talijanski jezik |
| Goran Marjan, prof.geografije | Geografija |
| Margarita Martinović, prof.povijesti i povijesti umjetnosti | Povijest |
| Peranić Branimir, prof.povijesti i filozofije | Etika  Filozofija  Logika |
| Đurđica ,  prof.matematike i informatike | Matematika |
| Kornelija Tonsa,  prof. informatike | Informatika  Informatika i informatički poslovni sustav |
| Vinko Marjanović, dipl.teolog | Vjeronauk |
| Tanja Butorac,  prof.biologije | Biologija  Čovjek, zdravlje i okoliš |
| Mira Vučak,  prof. tjelesne i zdravstvene kulture | TZK |
| Melita Perić,  prof.psihologije | Psihologija  Psihologija prodaje |
| Ljubica Oškera,  dipl.ing.biotehnologije | Tehnologija s ekologijom  Kemija  Poznavanje robe |
| Gorana Finka,  dipl.oec. | Tržište kapitala  Računovodstvo neprofitnih organizacija |
| Josip Tomljanović,  prof.mr.sci. | Poduzetništvo  Osnove poduzetništva i menadžmenta  Transport špedicija i osiguranje  Upravljanje prodajom |
| NellaTerihaj,  dipl.oec. | Politika i gospodarstvo  Bankarstvo i osiguranje  Osnove ekonomije |
| Antonela Vrcić,  dipl.oec. | Poslovne komunikacije  Tehnika komuniciranja  Tajnički poslovi  Računovodstvo |
| Dolores Guštin,  dipl.oec | Statistika  Analiza financijskih izvješća |
| Sanja Balen,  dipl.oec | Osnove turizma  Trgovinsko poslovanje  Tehnika vanjskotrgovinskog poslovanja  Marketing  Gospodarstvo  Transport špedicija i osiguranje |
| Romina Dekleva Grgurić,  dipl.oec. | Društveno odgovorno poslovanje  Obiteljski biznis  Vježbenička tvrtka  Strukovne vježbe |
| Sonja Doboviček,  dipl.iur. | Pravno okruženje poslovanja  Radno pravo  Trgovačko pravo  Uvod u obiteljsko pravo |
| Vesna Pegan,  dipl.iur. | Ustavno uređenje RH  Uvod u državu i pravo  Uredsko poslovanje i dopisivanje  Uvod u imovinsko pravo  Upravni postupak |
| Darko Dugac,  prof.grčkog i latinskog jezika | Latinski jezik |
| Sara Meszaros,  prof. sociologije | Sociologija |

**AKTIVNOSTI:**

U veljači 2019. godine dobili smo Rješenje Ministarstva znanosti i obrazovanja kojim se Srednjoškolskom obrazovanju odraslih odobrava izvođenje novog strukovnog kurikuluma za stjecanje kvalifikacije ekonomist. Za dobivanja takvog Rješenje bilo je potrebno poslati opsežnu dokumentaciju predviđenu Pravilnikom o standardima i normativima te načinu i postupku utvrđivanja ispunjenosti uvjeta u ustanovama za obrazovanje odraslih te uplatiti upravnu pristojbu u iznosu 1400,00 kuna.

U ožujku 2019.godine zaprimili smo pozitivno mišljenje Agencije za strukovno obrazovanje i obrazovanje odraslih prema kojem je Srednjoškolskom obrazovanju odraslih, nakon izvršene stručne i andragoške procjene od strane Agencije, odobreno izvođenje programa osposobljavanja za poslove knjigovodstva i programa usavršavanja za poslove u računovodstvu.

Tijekom godine angažirani su profesori koji će izvoditi gore navedene programe a također je uređen i prostor za potrebe izvođenja tih programa.

U listopadu 2018.godine sudjelovali smo u organizaciji **12.Tjedna cjeloživotnog učenja** kojeg organizira Agencija za strukovno obrazovanje i obrazovanje odraslih. Radi se o nacionalnoj kampanji kojom se građanima nastoji na neposredan i neformalan način prenjeti porukas o važnosti obrazovanja i učenja. Naša Škola je sudjelovala organiziranjem Dana otvorenih vrata obrazovanja odraslih u knjižnici škole gdje smo omogućili potencijalnim polaznicima da se upoznaju s mogućnostima obrazovanja koje nudimo u Srednjoškolskom obrazovanju odraslih, kao i sudjelovanjem na Sajmu cjeloživotnog obrazovanja na Korzu gdje smo na štandu naše Škole nastojali predstaviti ne samo obrazovanje odraslih nego sve što naša Škola nudi.

Ove godine naša Škola je kao Škola partner zajedno s Narodnim učilištem u Rijeci organizirala i posebne radionice koje su bile dobro posjećene a to su:

* pisanje životopisa
* predstavljanje poslodavcu
* informatička radionica za polaznike starije životne dobi

Marijana Lukenda Blasich, dipl.iur.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

voditeljica obrazovanja odraslih